**Z A P I S N I K**

**2. seje Sveta zavoda, ki je bila v ponedeljek, 21. 11. 2016,**

**ob 17.00 v zbornici OŠ Artiče**

Prisotni: Tamara Novoselc, Jasmina Juratovec, Miloš Ivanović, Manja Bučar, Ksenija Satler, Irena Munič Zorko, Mateja Jankovič Čurič, Tjaša Šlibar, Sonja Volk, Martina Makovec Žagar, Katja Ivanović, računovodkinja Brigita Prahin, predsednica volitev predstavnikov delavcev šole v Svet zavoda OŠ Artiče Manuela Fridl, ravnateljica Vesna Bogovič in predsednica Sveta zavoda Jana Kovačič.

Dnevni red:

1. Pregled in potrditev dnevnega reda
2. Konstituiranje Sveta zavoda, izvolitev predsednika in podpredsednika
3. Potrditev zapisnika prejšnje seje
4. Rebalans finančnega načrta za leto 2016
5. Razno

K 1. točki

Predsednica Sveta zavoda OŠ Artiče Jana Kovačič je ugotovila sklepčnost (prisotni vsi člani zavoda) in prebrala dnevni red.

**Sklep: Predlagan dnevni red so člani Sveta zavoda soglasno potrdili z dvigom rok.**

K 2. točki

Predsednica Jana Kovačič je povedala, da mandat članom traja 4 leta. Besedo je predala predsednici volitev predstavnikov delavcev šole v Svet zavoda Manueli Fridl**,** ki je povedala, da so volitve potekale 4. 10. 2016 od 7. do 14. ure v zbornici. Volilnih upravičencev je bilo 55. Udeležilo se jih je 50, 5 jih je bilo opravičeno odsotnih. Med predstavniki učiteljskega zbora so dobile največ glasov:

* Mateja Jankovič Čurič,
* Tjaša Šlibar in
* Sonja Volk.

Med predstavniki vrtca je dobila največ glasov Martina Makovec Žagar. Med predstavniki administrativno-tehničnega osebja je dobila največ glasov Katja Ivanović.

Predsednica Sveta Jana Kovačič je prebrala sklep o imenovanju predstavnikov ustanovitelja v Svet zavoda OŠ Artiče.

Imenovani predstavniki so:

* Tamara Novoselc,
* Jasmina Juratovec in
* Miloš Ivanović.

S strani Sveta staršev OŠ Artiče so imenovani naslednji predstavniki:

* Manja Bučar,
* Ksenija Satler in
* Irena Munič Zorko.

Jana Kovačič je predlagala Matejo Jankovič Čurič za predsednico Sveta zavoda in Martino Makovec Žagar za podpredsednico.

**Sklep: Člani Sveta zavoda so soglasno z dvigom rok potrdili predsednico Sveta zavoda Matejo Jankovič Čurič in podpredsednico Martino Makovec Žagar.**

K 3. točki

Novoizvoljena predsednica Sveta zavoda Mateja Jankovič Čurič se je zahvalila za zaupanje ob izvolitvi in se predstavila. Povedala je, da bodo vabila za seje in vsa gradiva kot tudi zapisniki poslani po elektronski pošti. Na glasovanje je dala zapisnik zadnje seje Sveta zavoda.

**Sklep: Člani Sveta zavoda OŠ Artiče so z dvigom rok potrdili zapisnik zadnje seje.**

K 4. točki

Predsednica Mateja Jankovič Čurič je besedo predala ravnateljici Vesni Bogovič. Gradivo o rebalansu so člani prejeli po elektronski pošti. Pojasnila je, čemu je potreben rebalans proračuna, in sicer potreba po rebalansu finančnega načrta pride zaradi neskladja koledarskega in šolskega leta. Predsednica Sveta zavoda je dala rebalans v razpravo. Ker razprave ni bilo, so o rebalansu glasovali člani Sveta in ga soglasno potrdili. Nato je ravnateljica še izpostavila dve pomembni nalogi, ki v tem mandatu čakajo člane Sveta zavoda, in sicer imenovanje ravnatelja ter sanacija in dograditev šole.

**Sklep: Člani Sveta zavoda OŠ Artiče so z dvigom rok potrdili rebalans finančnega načrta za leto 2016.**

K 5. točki

Predsednica je predlagala, da bi nekatere zadeve reševali s korespondenčnimi sejami, npr.: razpis prostega delovnega mesta, po potrebi še en rebalans FN do konca koledarskega leta ...

**Sklep: Člani Sveta zavoda OŠ Artiče so z dvigom rok potrdili korespondenčno sprejemanje sklepov, ko bo to primerno in potrebno.**

**Miloš Ivanović** je vprašal, ali so kje objavljeni podatki o rezultatih na tekmovanjih in ali so učitelji ob tem nagrajeni. Predsednica **Mateja Jankovič Čurič** je odgovorila, da so rezultati objavljeni v poročilu LDN. Rezultati so predstavljeni na septembrskih sejah Sveta zavoda kot tudi Sveta staršev. Sprotne rezultate na tekmovanjih pa takoj objavimo na šolski spletni strani. Učenci so nagrajeni, učitelji ne, ker že nekaj časa veljajo varčevalni ukrepi. Dodala je še, da je največja nagrada zaupanje staršev v učiteljevo strokovno delo.

**Manja Bučar** je vprašala, kdo odloča o nadstandardnih programih. **Ravnateljica** je odgovorila, da ga učitelji predlagajo na osnovi učnega načrta, seveda pa gledamo na čim manjše stroške. O nadstandardnem programu se nato na septembrski seji odločamo na Svetu staršev in Svetu zavoda.

Predsednica Mateja Jankovič Čurič se je zahvalila članom Sveta zavoda za sodelovanje, zaključila sejo ob 17.35 in dodala, da se zopet vidimo v februarju 2017.

Datum: 23. 11. 2016

Številka: 900-9/2016-2

 Zapisala: Predsednica Sveta zavoda:

Katja Ivanović Mateja Jankovič Čurič